
Programul de studii masterale își propune ca obiectiv general aprofundarea cunoștințelor în domeniul lingvisticii, literaturii și didacticii limbii franceze, în scopul formării interdisciplinare și al însușirii unor metode de cercetare avansată. Pe parcursul celor doi ani, masteranzii vor dobândi cunoștințe, abilități și deprinderi în domeniul  limbii, literaturii și didacticii limbii franceze prin cursuri, seminare și ateliere specializate, finalizate cu susținerea unei Lucrări de disertație. Pentru cei care doresc să-și continue studiile, acest master se constituie ca un preambul la doctoratul în lingvistică generală sau franceză și în  literatura franceză.
Programul de studii masterale Limba franceză, didactică şi literaturi în spaţiul francofon se adresează absolvenților unu program de Licență, dar și profesorilor de limba franceză care vor beneficia de următoarele avantaje:
1. Perfecționare în domeniul limbii, literaturii şi didacticii limbii franceze
2. Pregătirea metodico-științifică pentru susţinerea examenelor în vederea obţinerii gradelor didactice II şi I
3. Obținerea unei burse Erasmus + pentru un stagiu de 3 / 6 luni într-o universitate din Franța
4. Absolvirea unui program de studii cu 120 de credite (4 semestre x 30 credite).
DISCIPLINE DE STUDIU

Planul de învăţământ cuprinde trei categorii de discipline:

· Discipline de aprofundare: 

· Lingvistică

Aspecte actuale în studiul semanticii
Aspecte actuale în studiul pragmaticii
Sintaxă şi discurs
Elemente de lingvistică textuală
· Literatură

Literatura franceză (sf. sec. XX -înc. sec. XXI) 

Scriitori români de expresie franceză
Mari curente literare europene
Literatura si creativitate
· Didactică

Dezvoltarea competenţei de înţelegere şi de exprimare orală 

Didactica lecturii literare 

Predarea lexicului
Didactica interculturalului în spaţiul francofon
Fonetică corectivă
· Discipline de sinteză: 
Lingvistică : 
Sociolingvistiva si analiza de corpus
Varietăţi sincronice şi diacronice ale francezei în spaţiul francofon
Limbaje de specialitate
Structuri morfosintactice în limbile romanice
Literatură :
 Literatura belgiană de limbă franceză
Literaturi francofone în afara spaţiului european
Literaturi francofone din afara spaţiului european
Probleme ale ficţiunii literare
Didactică:
Teoria şi analiza activităţilor didactice
Analiza comunicării didactice în procesul predării FLS
· Discipline de cunoaștere 
Metodologia cercetării ştiinţifice
Estetica si hermeneutica literara
Problematica traducerii
CONCURS DE ADMITERE 
Criteriul unic, obligatoriu si restrictiv, este ca studentul candidat să fie titularul unei diplome universitare de ciclul I (Licență) obținută în domeniul filologic sau într-un domeniu conex. Orice altă situație se va trata de la caz la caz.

Selecția candidaților pentru locurile bugetate se face prin concurs de admitere care constă în susţinerea unei probe scrise din tematica concursului. În cazul în care numărul celor înscrişi nu depăşeşte numărul locurilor bugetate nu se susține examen de admitere 
Tematică 
1. Noţiuni generale de lingvistică aplicate pe un fragment de text ales. 
2. Aplicatie pe un text literar (extras din opera literară propusă) pentru care se va alcătui : 
a) comentariul literar

b) construirea unei secvenţe didactice.

